ธนาคารกลางออสเตรเลียมีมติคงดอกเบี้ย 2% ในการประชุมวันนี้
ธนาคารกลางออสเตรเลียมีมติคงดอกเบี้ย 2% ในการประชุมวันนี้
3 พ.ย. 2558

ธนาคารกลางออสเตรเลียมีมติคงอัตราดอกเบี้ยที่ระดับต่ำสุดเป็นประวัติการณ์ที่ 2% ในการประชุมวันนี้ ซึ่งเป็นการตรึงอัตราดอกเบี้ยติดต่อกันเป็นเวลา 6 เดือน
โดยธนาคารกลางออสเตรเลียตัดสินใจคงอัตราดอกเบี้ยหลังจากมีหลักฐานบ่งชี้ว่า เศรษฐกิจออสเตรเลียกำลังอยู่ระหว่างการปรับสมดุล ด้วยการไม่พึ่งพาอุตสาหกรรมเหมืองแร่เป็นหลัก โดยได้รับแรงหนุนจากการปรับลดอัตราดอกเบี้ยในช่วงที่ผ่านมาและจากการที่สกุลเงินดอลลาร์ออสเตรเลียอ่อนค่าลง
ทั้งนี้ ธนาคารกลางออสเตรเลียมีกำหนดที่จะเปิดเผยตัวเลขคาดการณ์การขยายตัวทางเศรษฐกิจและเงินเฟ้อ ในการแถลงนโยบายการเงินในวันศุกร์นี้
               